google/wiki40b huggingface dataset:
บูดู

บูดูเป็นอาหารพื้นเมืองที่ได้รับความนิยมในภาคใต้ ได้มาจากการหมักปลากับเกลือเช่นเดียวกับการหมักน้ำปลาโดยอาศัยเอนไซม์และจุลินทรีย์จากปลาที่มีอยู่แล้วตามธรรมชาติ ใช้เวลาในการหมัก 8-15 เดือน ที่ต่างจากน้ำปลาคือบูดูเป็นของเหลวขุ่นที่เป็นสารแขวนลอย ต้องเขย่าให้เข้ากันเสียก่อนรับประทาน ส่วนน้ำปลาไม่มีชิ้นส่วนของตะกอน ปริมาณเกลือของน้ำปลา(ร้อยละ 22-37) จะสูงกว่าบูดูซึ่งมีความเค็มอยู่ในช่วงร้อยละ19-25

การบริโภค

บูดูมักนิยมนำมาปรุงเป็นน้ำพริก ใส่หอมแดง พริกสด มะนาว น้ำตาล กินกับผักสดหรือปรุงเป็นน้ำบูดูสำหรับราดข้าวยำโดยใส่หอม กระเทียม ตะไคร้ ข่า ใบมะกรูดและน้ำตาลแล้วเคี่ยว

กระบวนการผลิต

กระบวนการผลิตบูดูนั้นเริ่มด้วยการนำปลาทะเลสด ซึ่งอาจจะใช้ปลาชนิดใดก็ได้ แต่ผู้ผลิตบูดูในอำเภอสายบุรี จังหวัดปัตตานีจะนิยมใช้ปลากะตัก เพราะจะได้บูดูที่มีกลิ่น และรสชาติดี โดยผู้ผลิตจะซื้อปลากะตักจากชาวประมงที่กลับเข้าฝั่งในตอนเช้า หลังจากนั้นจึงนำปลากะตักมาล้างให้สะอาด (ผู้ผลิตบางรายจะไม่ทำการล้างปลา โดยให้เหตุผลว่า จะทำให้รสชาติและกลิ่นของบูดูเสียไป และกระบวนการหมักจะช่วยให้บูดูสะอาดเองตามธรรมชาติ นอกจากนี้ผู้บริโภคก็จะนำบูดูไปปรุงก่อนบริโภคอยู่แล้ว) ใส่กระบะไม้ขนาดประมาณ 0.5 x 2 เมตร แล้วเติมเกลือสมุทรประเภทหยาบลงไป โดยใช้อัตราส่วน ปลากะตักต่อเกลือ 3:1 โดยน้ำหนัก หลังจากนั้นจะทำการคลุกให้เข้ากันโดยใช้ไม้พาย เมื่อคลุกปลากะตักกับเกลือให้เข้ากันได้ที่ดีแล้ว ก็จะนำไปใส่ในโอ่งดินหรือบ่อซิเมนต์ ซึ่งชาวบ้านเรียกว่า "บ่อบูดู" มีขนาดเส้นผ่านศูนย์กลางประมาณ 1 เมตร สูง 1 เมตร แล้วใช้กระสอบปุ๋ยหรือผ้าคลุมปิดไว้ เพื่อคอยให้ปลานั้นยุบตัวลงไปอีก (สาเหตุที่ต้องคอยให้ปลายุบตัวลงไป เพราะว่าในการหมักจะต้องพยายามให้มีอากาศเข้าไปในบ่อบูดูน้อยที่สุด) แล้วจึงเติมปลาและเกลือที่คลุกแล้วลงไปอีก จนเกือบเต็ม โดยจะเว้นปริมาตรบางส่วนของบ่อบูดูไว้เพื่อเผื่อก๊าซที่เกิดจากการหมักดันฝาปิดบ่อบูดู เมื่อปลาในบ่อบูดูอัดแน่นดีแล้วจึงทำการปิดบ่อบูดูให้มิดชิดด้วยกระสอบเกลือ แล้วไม้ไผ่สาน หรือกระเบื้องหลังคาปิดทับอาจใช้วัตถุหนักทับไว้ ระยะเวลาการหมักจะใช้เวลาประมาณ 8-12 เดือน โดยในช่วงระหว่างการหมักจะไม่มีการเปิดบ่อบูดูเลย และจะต้องพยายามไม่ให้น้ำเวลาฝนตกเข้าไปในบ่อบูดู จะทำให้บูดูมีสีดำ และมีกลิ่นเหม็น
เมื่อครบกำหนดเวลาผู้ผลิตจะเปิดบ่อบูดูซึ่งจะมีน้ำบูดูและเนื้อบูดูปะปนกันอยู่ในบ่อบูดู ในการนำบูดูออกจากบ่อบูดูจะทำโดยการเปิดฝาที่ครอบบ่อบูดู และเอาไม้ไผ่ที่สานออก ตักเกลือที่อยู่บนกระสอบเกลือออก แล้วนำกระสอบเกลือออก นำแกลอนพลาสติกที่เปิดหัวเปิดท้าย ใส่ลงไปในเนื้อบูดูในบ่อบูดู ตักเนื้อบูดูที่อยู่ในแกลอนพลาสติกออกเพื่อให้เหลือแต่น้ำบูดู และน้ำบูดูจะไหลเข้ามาภายในแกลอนพลาสติก โดยมีเนื้อบูดูปะปนเข้ามาบ้างเล็กน้อย แล้วจึงใช้ภาชนะตักน้ำบูดูในแกลอนพลาสติกขึ้น เพื่อนำไปบรรจุในภาชนะ ส่งต่อให้ผู้จัดจำหน่ายต่อไป โดยบูดูที่มีน้ำบูดูเป็นส่วนใหญ่จะเรียกว่า "บูดูใส" ส่วนน้ำบูดูที่มีเนื้อบูดูที่เหลือปะปนในบ่อจะนำไปผลิตเป็น"บูดูข้น" ในการหมักปลากะตัก 450 กิโลกรัมจะได้บูดูประมาณ 400 ลิตร นอกจากนี้เนื้อบูดูที่เหลือจะเอาไปผสมกับน้ำเกลือเพื่อทำบูดูที่มีคุณภาพรองลงมา
พรศักดิ์ ประจักษ์วิทย์

ชีวิตช่วงแรกและการศึกษา

พรศักดิ์ ประจักษ์วิทย์ เกิดเมื่อ พ.ศ. 2525 ที่ สาธร กรุงเทพมหานคร ประเทศไทย โดยบิดาเป็นชาวจีนและมารดาเป็นชาวไทยเชื้อสายจีน โดยแม่ของพรศักดิ์เสียชีวิตเมื่อเขาอายุ 5 ขวบด้วยโรคลูคีเมีย ภายหลังจากที่แม่ของเขาเสียชีวิตไม่นาน พ่อของพรศักดิ์ก็ส่งเขาไปที่สิงคโปร์ โดยเขาศึกษาที่โรงเรียนประถมศึกษาเซาท์วิว และ โรงเรียนมัธยมศึกษา Clementi Town โดยในปีแรกๆที่ไปอยู่ที่สิงคโปร์เขาต้องอดทนจากเรื่องของกำแพงภาษา ในปี พ.ศ. 2547 พรศักดิ์สำเร็จการศึกษาในสาขาบริหารธุรกิจจากมหาวิทยาลัยการจัดการสิงคโปร์ ต่อมาพรศักดิ์ได้เข้าศึกษาต่อที่มหาวิทยาลัยโมนาชโดยสำเร็จการศึกษาในระดับมหาบัณฑิตในสาขาการศึกษาปฐมวัย

อาชีพ

ภายหลังสำเร็จการศึกษาระดับปริญญาตรี พรศักดิ์ชนะการแข่งขัน ซึ่งจัดโดยวิทยุเอสพีเอช UFM 1003 ในปี พ.ศ. 2548 เขาได้เข้าเป็นดีเจ หลังจากนั้นเขาได้เริ่มทำงานหลากหลายมากขึ้นในวงการบันเทิง เช่นในปี พ.ศ. 2550 ได้เริ่มงานเป็นพิธีกรรายการโทรทัศน์ ภายหลังเขาได้รับการชักชวนจากมีเดียคอร์ปที่งานเปิดห้องสมุด ลี่กาเซียง โดยแขกกิตติมศักดิ์ที่มาในงานเปิดห้องสมุดก็คือ รัฐมนตรีที่ปรึกษา ลี กวนยู
พรศักดิ์ได้พิสูจน์ความสามารถว่าเขามีความสามารถที่จะรับงานพิธีกรได้หลากหลายประเภท ประกอบด้วยรายการแข่งขันร้องเพลงCampus Superstar. ในปี พ.ศ. 2550 เขาได้รับรางวัล หน้าใหม่ยอดเยี่ยม จากงานประกาศรางวัล Star Awards ต่อมาเขาได้เป็นหนึ่งใน  "10 อันดับศิลปินที่ได้รับความนิยมสูงสุด" 
นอกจากนั้นพรศักดิ์ยังเป็นผู้ประกอบการที่ประสบความสำเร็จ เขาเป็นเจ้าของร่วมของร้านอาหารไทยที่มีสาขาอย่าง PORN'S ชื่อของร้านอาหารทำให้ทุกสายตาต้องหยุดมอง แต่ชื่อร้านอาหาร คำว่า "porn" (พร) ในภาษาไทยมีความหมายว่า ความสุข. ทั้งพรศักดิ์ยังก่อตั้งโรงเรียนปฐมวัย
จากการเป็นผู้ที่ชอบศึกษา พรศักดิ์สำเร็จการศึกษาหลักสูตร Traditional Chinese Medicine สาขา TCM จาก Guangzhou University of Chinese Medicine เมื่อเดือนมิถุนายน พ.ศ. 2558
ปราสาทเดอรัม

ปราสาทเดอรัม (Durham Castle) เป็นปราสาทแบบนอร์มันในเมืองเดอรัม เทศมณฑลเดอรัม สหราชอาณาจักร ตั้งอยู่ตรงข้ามกับโบสถ์เดอรัม บนยอดเนินเขาเหนือแม่น้ำแวร์บนคาบสมุทรเดอรัม

ประวัติ

ปราสาทนี้สร้างขึ้นในศตวรรษที่ 11 เพื่อปกป้องบิชอปแห่งเดอรัมจากการถูกโจมตี เป็นตัวอย่างที่สมบูรณ์ของปราสาทแบบ mott and bailey ที่ได้รับอิทธิพลของนอร์มัน
ปราสาทนี้ห้องโถงขนาดใหญ่ที่สร้างขึ้นบิชอปแอนโทนี เบค เมื่อต้นศตวรรษที่ 14 เคยเป็นห้องโถงในปราสาทที่ใหญ่ที่สุดในเกาะบริเตน จนกระทั่งบิชอปริชาร์ด ฟอกซ์ ปรับขนาดห้องโถงให้เล็กลงเมื่อสิ้นศตวรรษที่ 15 ห้องโถงปัจจุบันมีความสูง 14 เมตร และยาวมากกว่า 30 เมตร

วิหารในปราสาท

ปราสาทเดอรัมมีวิหารอยู่ 2 แห่ง คือ วิหารนอร์มัน สร้างเมื่อประมาณปี 1078 และวิหารทันสตอล สร้างในปี 1540
วิหารนอร์มันเป็นส่วนที่เก่าแก่ที่สุดเท่าที่มีการสำรวจในปราสาท สร้างด้วยสถาปัตยกรรมแบบแซกซอน ซึ่งอาจเป็นไปได้ว่ามีการเกณฑ์แรงงานชาวแซกซอนมาสร้าง ในศตวรรษที่ 15 หน้าต่างของวิหารทั้ง 3 บานถูกปิดผนึกหลังมีการต่อเติมป้อมปราสาท และไม่ได้ถูกใช้งานอีกจนกระทั่งปี 1841 ซึ่งถูกใช้เป็นทางเดินภายในป้อมปราสาท ในระหว่างสงครามโลกครั้งที่สอง ได้ถูกใช้เป็นฐานที่มั่นสะสมกำลังและสังเกตการณ์ของกองทัพอากาศ และต่อมาเมื่อมีการสำรวจจึงได้ทราบจุดประสงค์แต่เดิมของการสร้างวิหารนี้ หลังสงครามจึงมีการบูรณะวิหารขึ้นใหม่และใช้เป็นสถานที่ประกอบพิธีกรรมมาจนทุกวันนี้
วิหารทันสตอลมีขนาดใหญ่กว่าวิหารนอร์มัน และถูกใช้งานมามากกว่า ในศตวรรษที่ 17 บิชอปคอซินและบิชอปครูว์ได้ต่อเติมส่วนของวิหารให้กว้างขวางขึ้น ที่ด้านหลังวิหาร ม้านั่งบางตัวบริเวณนี้ทำขึ้นมาตั้งแต่เมื่อศตวรรษที่ 16

University College

ในปี 1837 บิชอปเอ็ดวาร์ด มอล์ทบี ได้มอบปราสาทให้แก่มหาวิทยาลัยเดอรัมเพื่อเป็นที่พักของนักศึกษา ได้รับการตั้งชื่อว่า University College สถาปนิกแอทโธนี ซาลวิน ได้บูรณะป้อมปราสาทที่พังทลายให้มีลักษณะเหมือนแรกเริ่ม เมื่อครั้งเปิดใช้ในปี 1840 ปราสาทรองรับนักศึกษาได้มากกว่า 100 คน ซึ่งส่วนใหญ่จะพักอาศัยอยู่ในป้อมปราสาท
ปัจจุบันนี้ ห้องโถงใหญ่ของบิชอปเบกถูกใช้เป็นโรงอาหารสำหรับนักศึกษา และห้องใต้ดินของห้องโถงถูกปรับเปลี่ยนเป็นบาร์ วิหารทั้งสองแห่งยังคงใช้งานทั้งในด้านพิธีกรรมทางศาสนาและการแสดงละคร ส่วนอื่นๆของปราสาทถูกใช้เป็นห้องสมุด ในช่วงวันหยุดของวิทยาลัย ปราสาทจะเปิดเป็นโรงแรมและห้องสัมมนา มีเพียงนักศึกษา บุคลากรของโรงแรม และแขกของโรงแรม ที่ได้รับอนุญาตให้เข้าไปภายในปราสาทได้
นักบุญเจอโรมในห้องศึกษา (เมสสินา)

สัญลักษณ์

เมสสินาใชัสัญลักษณ์หลายอย่างทั้งภาพเขียน หนังสือรอบตัวนักบุญเป็นการแปลพระคัมภีร์ไบเบิลมาเป็นภาษาละติน สิงห์โตในเงามาจากตำนานที่ว่านักบุญเจอโรมดึงหนามจากอุ้งตีนของสิงห์โต เพื่อเป็นการตอบแทนบุญคุณสิงห์โตก็ติดตามนักบุญไปทุกหนทุกแห่งเหมือนกับเป็นแมว ไก่ฟ้าและนกยูงไม่มีความสำคัญในตำนานชีวิตแต่โดยทั่วไปแล้วนกยูงเป็นสัญลักษณ์ของความเป็นอมตะ และไก่ฟ้าเป็นสัญลักษณ์ของสัตย์ของพระเยซู
YOUniverse จักรวาลเธอ

เรื่องย่อ

เรื่องราวของ 4 คน 4 ทฤษฎีความรัก ที่จะพากันโคจรในจักรวาลเธอ
ไนต์ (กรภัทร์ เกิดพันธุ์) และซัน (พลอยชมพู ศุภทรัพย์) ความรักของคนแปลกหน้าที่โลกหมุนเขาสองคนมาเจอกัน ทำให้ไนต์ได้ออกไปสำรวจดินแดนใหม่ ๆ ที่เขาไม่เคยพบเจอมาก่อนในจักรวาลของซัน
เอิร์ธ (วชิรวิชญ์ เรืองวิวรรธน์) และนิก (อภิชญา แซ่จัง) เพื่อนสนิท...ที่ทำให้ใจเต้นแรง ทั้งสองได้หมุนอยู่ในวงโคจรซึ่งกันและกันมานาน จนวันหนึ่งทั้งสองพบว่าวงโคจรนั้นได้มีการเปลี่ยนแปลง
มาดูว่า คน 4 คน- 2 คู่ จะอยู่ในวงโคจรของกันและกันได้ยังไง  และทฤษฎีไหนที่จะทำให้เขาได้เข้าไปในจักรวาลของเธอ
วิทยาลัยดนตรีมอสโก

วิทยาลัยดนตรีมอสโก หรือชื่อทางการคือ วิทยาลัยดนตรีรัฐมอสโกที่ตั้งชื่อตามปิออตร์ อิลิช ไชคอฟสกี (รัสเซีย: Московская государственная консерватория им. П. И. Чайковского) เป็นสถาบันสอนดนตรีที่ตั้งอยู่ในกรุงมอสโก ประเทศรัสเซีย วิทยาลัยดนตรีมีการสอนหลักสูตรต่าง ๆ ได้แก่ Bachelor of Music Performance, Master of Music และ ปริญญาเอกด้านการวิจัย รวมทั้งมอบทุนการศึกษาในระดับปริญญาตรี และ ปริญญาโทในด้านการแสดงดนตรีและการวิจัยทางดนตรี
วิทยาลัยดนตรีก่อตั้งขึ้นในปี 1866 ในชื่อ Moscow Imperial Conservatory โดยผู้ร่วมก่อตั้งคือ Nikolai Rubinstein และ เจ้าชาย Nikolai Troubetzkoy เป็นวิทยาลัยดนตรีที่เก่าแก่ที่สุดเป็นอันดับสองในรัสเซีย รองจากวิทยาลัยดนตรีเซนต์ปีเตอร์สเบิร์ก ปิออตร์ อิลิช ไชคอฟสกี ได้รับการแต่งตั้งเป็นศาสตราจารย์ด้านทฤษฎีและความกลมกลืนในช่วงเปิดตัว ตั้งแต่ปี 1940 วิทยาลัยดนตรีได้ถูกตั้งชื่อตามเขา
ธานินทร์ ทัพมงคล

ประวัติ

ธานินทร์ ทัพมงคล เกิดเมื่อวันที่ 24 มกราคม พ.ศ. 2504  ที่โรงพยาบาลศิริราช เป็นลูกคนที่ 2 ในจำนวนพี่น้องทั้งหมด 6 คน โดยมีคุณพ่อเป็นทหาร สำเร็จการศึกษาจากคณะนิติศาสตร์ มหาวิทยาลัยรามคำแหงในปี พ.ศ. 2530 มีเอกลักษณ์เป็นหนุ่มหน้าเข้มด้วยการไว้หนวดและเครา อีกทั้งชอบขี่มอเตอร์ไซค์และต่อโมเดลเครื่องบิน สูง 175 เซนติเมตร หนัก 67 กิโลกรัม เริ่มต้นจากงานถ่ายแบบกับงานโฆษณา และได้รับการชักชวนให้ก้าวเข้าสู่วงการบันเทิงในฐานะนักแสดงสมทบของภาพยนตร์ที่สร้างโดยบริษัทอัครเศรณี ได้แก่ นางสาวกาเหว่า, พิศวาสซาตาน, สารวัตรเถื่อน และมีบทบาทมากขึ้นในเรื่อง แรงปรารถนา หลังจากนั้นจึงตัดสินใจหยุดพักงานการแสดงไปทำธุรกิจส่วนตัวเป็นระยะเวลา 1 ปี ต่อมาได้มีผลงานโฆษณาโรลออน มัม และมิวสิควีดีโอเพลง ให้มันแล้วไป ของอิทธิ พลางกูร  คุณโด่งได้รับคำชักชวนจากบริษัทกันตนา ให้เริ่มงานด้านการแสดงในฐานะของนักแสดงอีกครั้งในปี 2531 แสดงเรื่อง มุกดามะดัน ที่แสดงกับ อรพรรณ พานทอง และ ปัญญา นิรันดร์กุล ทางสถานีโทรทัศน์กองทัพบกช่อง 7 และประสบความสำเร็จอย่างสูง อีกเรื่องที่ประสบความสำเร็จคือ ดวงตาสวรรค์ โดยพลิกบทบาทยอมโกนหนวดจากหนุ่มมาดเข้ม เป็นหนุ่มเรียบร้อยผู้น่าสงสาร ในบท เทิน เวียงไทย คู่กับ สุรัตนา ข้องตระกูล จากนั้นจึงมีงานละครต่อเนื่องมาจนถึงปี พ.ศ. 2540
เขายังมีผลงานเพลงกับค่ายอาร์เอสโปรโมชั่น ชื่อชุด พร้อม ซึ่งอิทธิ พลางกูร เป็นผู้ดูแลการผลิต และมงคลพัฒน์ ทองเรือง เป็นโปรดิวเซอร์ให้กับอัลบั้มนี้ มีเพลงที่มีโด่งดังคือ  ลืมได้ลืมเลย และ พร้อม ไม่บอกตรงๆ
ธนาคารอาคารสงเคราะห์

จำนวนสาขา

ธนาคารอาคารสงเคราะห์ มีจุดบริการทั่วประเทศไทย จำนวน 146 จุด แบ่งเป็นสาขาหลัก 77 สาขา และสาขาย่อย 14 สาขา นอกจากนี้ยังมีหน่วยบริการสินเชื่อจำนวน 16 แห่ง ศูนย์ OSS จำนวน 26 ศูนย์ และเคาน์เตอร์การเงิน จำนวน 15 แห่ง
โซนี่ เอ็กซ์พีเรียแซด

คุณสมบัติ

โซนี่ เอ็กซ์พีเรีย แซด มีจอกว้าง 5 นิ้ว ความละเอียด ฟูลเอชดี 1080 พิกเซล (1920x1080 พิกเซล) 443 พิกเซลต่อนิ้ว โดยออกแบบมาให้กันฝุ่นและกันน้ำได้ในระยะเวลามากที่สุด 30 นาที กล้องหลักมีความละเอียด 13 ล้านพิกเซล เลนส์ เอ็กซ์มอร์ อาร์เอส (Exmor RS) เลนส์ชนิดใหม่ที่สามารถถ่ายวิดีโอฟูล เอชดี ในโหมด เอชดีอาร์ได้กล้องหน้ามีความละเอียด 2.2 ล้านพิกเซล ตัวเครื่องครอบด้วยกระจก ดรากอนเทรียลกลาส (Dragontrail glass)
โทรศัพท์นี้มีขนาด 139 x 71 x 7.9 มิลลิเมตร น้ำหนัก 146 กรัม (รวมแบตเตอรี) ใช้งานแบตเตอรีลิเทียมไออน 2330 มิลลิแอมแปร์ต่อชั่วโมง ซึ่งมีโหมด "แบตเตอรี สตามีนา (Battery Stamina)" ที่สามารถตัดการทำงานของแอพเบื้องหลังเพื่อประหยัดพลังงาน ส่วนชิพ ใช้สแนปดรากอน เอส 4 ควอด–คอร์ 1.5 จิกะเฮิรตซ์ แรม 2,048 เมกาไบต์ โทรศัพท์เครื่องนี้สามารถรองรับคลื่นความถี่ 4 จี แอลทีอี ได้ด้วย และจะสามารถรองรับการใช้งานระบบวันทัชไวร์เลส ที่สามารถแบ่งปัน เพลง, รูปภาพ และวิดีโอ หรือสิ่งอื่นๆบนโทรศัพท์ ด้วยระบบ เอ็นเอฟซี เพื่อแสดงผลบนโทรทัศน์ของโซนี่ บราเวีย®
โรงเรียนมินฮาจญ์อิสลาม

การจัดการศึกษา

1. ภาคฟัรฎูอัยนฺ ชั้นปีที่ 1 ถึงชั้นปีที่ 6
2. ภาคอิสลามศึกษา ระดับมัธยมศึษาตอนต้นและมัธยมศึษาตอนปลาย

พ.ศ. 2528

คณะบุคคลอันได้แก่ ตวนฮัจยีมูฮำหมัด เลาะฟอ ผู้ใหญ่ยูซุฟ เลาะฟอ ผู้ใหญ่สมาน ตะเคียนคาม ฮัจยีสุรีย์ กระโห้ทอง ฮัจยีเตาเฟก เรืองปราชญ์ ฮัจยีกอเซ็ม ขันธชัย ครูสมาน เลาะวิถี และอีกหลายท่าน ที่ให้ความสำคัญกับการเรียนการสอนศาสนาของเยาวชน ได้เห็นถึงปัญหาการขาดสถานที่เรียนศาสนา ที่มีการสอนศาสนาอย่างถูกต้องตามแนวทางกิตาบุลลอฮฺและซุนนะฮฺ จึงได้ปรึกษาหารือกัน และตกลงให้ใช้บ้านของตวนฮัจยีมูฮำหมัด เลาะฟอ ซึ่งตั้งอยู่หมู่ที่ 1 ต.คลองตะเคียน อ.พระนครศรีอยุธยา จ.พระนครศรีอยุธยา เป็นสถานที่เรียนชั่วคราว โดยได้จัดหาผู้เสียสละเวลา อาสาทำการสอนโดยไม่รับค่าตอบแทนมาเป็นครู 4 คน ไม่เก็บค่าเล่าเรียน ซึ่งขณะนั้นมีนักเรียนทั้งหมด 104 คน ได้แบ่งการเรียนการสอนเป็น 4 ชั้น และเปิดสอนศาสนา และจริยธรรมอิสลามตามแนวทางกิตาบุลลอฮและซุนนะฮฺ ตั้งแต่บัดนั้นเป็นต้นมาด้านการบริหารการศึกษาในขณะนั้น มีคณะผู้บริหารมัสยิดญามิอิซซุนนะฮฺ ซึ่งต่อมาได้เปลี่ยนชื่อเป็นมัสยิดกลาง เขต 2 เป็นผู้ทำหน้าที่ดูแลควบคุมในปี พ.ศ. 2529 ได้จัดให้มีสวัสดิการแก่ครู โดยจัดหาเงินค่าตอบแทนครูจากผู้มีจิตศรัทธา เพื่อจัดสรรเป็นเงินเดือนให้กับครู แต่เงินที่ได้ก็ยังไม่เพียงพอ
จากความทุ่มเทและเสียสละของบรรพชนในยุคนั้น ที่ต้องการให้เยาวชนเรียนรู้อิสลามอย่างถูกต้อง เพื่อนำไปปฏิบัติ แม้จะมีปัญหาในด้านงบประมาณอยู่บ้างแต่การจัดการศึกษาก็เป็นไปด้วยความเรียบร้อย ต่อเนื่องเสมอมา

พ.ศ. 2541

คณะกรรมการมัสยิดกลาง เขต 2 ได้ประชุมปรึกษาหารือกัน ซึ่งที่ประชุมเห็นว่า สถานที่เรียนในขณะนั้นยังไม่เหมาะสมพอ การเดินทางไม่สะดวก โดยเฉพาะในฤดูฝน ทางเข้าออกลำบาก พื้นดินชื้นแฉะ จึงร่วมมือกันจัดหาสถานที่เรียนที่เหมาะสมกว่า และได้ย้ายจากสถานที่เดิมมาอยู่ใกล้กับมัสยิดกลาง เขต 2 หมู่ที่ 1 ต.สำเภาล่ม อ.พระนครศรีอยุธยา จ.พระนครศรีอยุธยา ได้ปรับปรุงซ่อมแซมโรงเลี้ยงอาหารของมัสยิดมาสร้างเป็นอาคารเรียนชั่วคราว พร้อมกับใช้พื้นที่บางส่วนของมัสยิดเป็นสถานที่เรียนด้วย ได้มีการจัดตั้งคณะกรรมการการศึกษาขึ้นมาบริหารและดูแลการศึกษาของเยาวชนโดยเฉพาะ

พ.ศ. 2542

คณะกรรมการการศึกษา ได้พิจารณาเห็นว่า อาคารเรียนชั่วคราวนั้น ไม่พอกับจำนวนนักเรียนและยังเป็นสถานที่ซึ่งขอยืมใช้ชั่วคราว จึงเห็นว่าควรจะมีอาคารถาวร เป็นสถานที่เรียนให้กับเยาวชน ประกอบกับขณะนั้นฮัจยีสมาน พุฒตาลได้บริจาคที่ดินจำนวน 129 ตารางวา ให้เป็นสถานที่ก่อสร้างอาคารเรียน พร้อมทั้งฮัจยียาซีน ปานนพภา ได้บริจาคเงินจำนวนหนึ่งล้านห้าแสนบาท เพื่อเป็นทุนเบื้องต้นในการก่อสร้างอาคารเรียน จึงมีการประชุมและจัดตั้งคณะกรรมการก่อสร้างสถาบันการศึกษาอิสลาม เขต 2 ขึ้น ต่อจากนั้นได้ซื้อที่ดินเพิ่มเติมอีก 128 ตารางวา โดยนำมาจัดเป็นล็อกขาย เพื่อเป็นการซื้อบริจาคในราคาตารางเมตรละ 1,000 บาท รวมเป็นที่ดินที่ใช้ก่อสร้างอาคารสถาบันการศึกษาอิสลาม เขต 2 ทั้งสิ้น 257 ตารางวา หรือ 2 งาน 57 ตารางวา

พ.ศ. 2547

อาคารเรียนของสถาบันได้เริ่มเปิดใช้มาตั้งแต่เดือนวันที่ 4 ตุลาคม พ.ศ. 2547
ทำการเรียนการสอน ในหลักสูตร การอ่านอัลกุรอาน ในภาคเย็น วันจันทร์ ถึงวันศุกร์
และฟัรฏูออัยนฺ ในวันเสาร์ ตามแบบฉบับ กิตาบุ้ลลอฮ์และซุนนะของท่านร่อซูลศ็อลลัลลอฮุอะลัยฮิวะซัลลัม

พ.ศ. 2550

คณะกรรมการการศึกษาสถาบันการศึกษาอิสลาม เขต 2 ได้มีดำริให้เปลี่ยนชื่อ เป็นโรงเรียนมินฮาจญ์อิสลาม และให้มีการจัดการเรียนการสอน ภาคศาสนาและภาษาอาหรับอย่างเต็มรูปแบบ โดยใช้หลักสูตรการเรียนการสอนอิสลามศึกษาของมหาวิทยาลัยของประเทศกลุ่มอาหรับ

พ.ศ. 2552

เปิดทำการเรียนการสอนภาคอิสลามศึกษาตั้งแต่ปีการศึกษา 2552
Piazza telematica

ปีอัซซา เทเลมาตีกา (อิตาลี: Piazza Telematica) ในภาษาอิตาลีมีความหมายว่า จัตุรัสแห่งการสื่อสารและเทคโนโลยีสารสนเทศ (Telematic Square) มีการจัดตั้งขึ้นเป็นครั้งแรกในการแข่งขันฟุตบอลโลก Italia 90 เพื่อใช้เป็นศูนย์รับส่งข้อมูลข่าวสารสำหรับผู้สื่อข่าวที่อยู่ในจำนวน 12 เมืองที่จัดการแข่งขันสำหรับฟุตบอลโลกในครั้งนั้น
ในปี พ.ศ. 2540 ตามวัตถุประสงค์ของสหภาพยุโรป ที่ต้องการให้มีการเชื่อมโยงทางสังคมระหว่างประเทศสมาชิกให้มีความใกล้ชิดกันอีกทั้งการสร้างความสัมพันธ์แบบยั่งยืน ตามหลักการข้อที่ XVI ซึ่งสหภาพยุโรปได้จัดสรรงบประมาณให้กับโครงการ UPP หรือ Urban Pilot Project of a Piazza Telematica ในเมืองเนเปิล (Naples) ในเขตสแกมเปีย (Borough of Scumpia) ซึ่งเปิดสู่สาธารณชนในเดือนธันวาคม พ.ศ. 2547
ในปัจจุบันความหมายของ จัตุรัสแห่งการสื่อสารและเทคโนโลยีสารสนเทศ (Piazza Telematica) ถูกใช้ตามวัตถุประสงค์ (1) บ่งบอกถึงสถานที่ซึ่งได้รับการติดตั้ง อุปกรณ์ ICT ยกตัวอย่างเช่น กรณีของ จัตุรัสแห่งการสื่อสารฯ ณ Scampia (Borough of Scampia) หรือสำหรับจัตุรัสแห่งการสื่อสาร ณ มหาวิทยาลัย โรม ที่ 3 (Piazza Telematica of the University Rome 3) และ (2) เพื่อชี้ให้เห็นถึงการติดต่อสื่อสารผ่านอินเทอร์เน็ตที่เปิดกว้างสำหรับประชาชนทุกหมู่เหล่า และการติดต่อสื่อสารนั้นทำให้เกิดการแลกเปลี่ยนทางความคิด (idea) การทำข้อเสนอแนะ (Proposal) และแสดงถึงความหลากหลายในสังคม ในวัฒนธรรม และ ในเศรษฐกิจของแต่ละชุมชนอินเทอร์เน็ต ยกตัวอย่างเช่นในกรณีของ จัตุรัสแห่งการสื่อสารของตำบล Provaglio d’Iseo.
เมทริกซ์เพาลี

ในวิชาฟิสิกส์และคณิตศาสตร์ เมทริกซ์เพาลีคือเซตของ เมทริกซ์ 2 X 2 มิติที่มีสมาชิกเป็นจำนวนเชิงซ้อนเป็นเมทริกซ์แบบ เมทริกซ์เอร์มีเชียน (Hermitian matrix) และเมทริกซ์ยูนิแทรี่ (unitary matrix) โดยปกติจะใช้สัญลักษณ์แทนด้วยตัวอักษรกรีก sigma (σ) บางครั้งก็ถูกแทนด้วยตัวอักษร tau (τ) เมื่อใช้เชื่อมโยงเกี่ยวกับ isospin symmetries ในวิชาควอนตัม
เมทริกซ์เหล่านี้ถูกต้องชื่อตามนักฟิสิกส์ที่ชื่อว่า วูล์ฟกัง เพาลี (Wolfgang Pauli) เนื่องจากพวกมันเกิดขึ้นในสมการของเพาลีที่นำมาใช้พิจารณาปฏิกิริยาระหว่างสปินของอนุภาคกับสนามแม่เหล็กไฟฟ้าภายนอก ในวิชากลศาสตร์ควอนตัม เมทริกซ์เพาลีเกี่ยวข้องกับตัวดำเนินการโมเมนตัมเชิงมุมที่สอดคล้องกับการอธิบายสปินของอนุภาคในแต่ละทิศทาง เมทริกซ์เพาลีแต่ละอันจะเป็นเมทริกซ์เอร์มีเชียนโดยที่กำลังสองของตัวมันเองจะเท่ากับเมริกซ์เอกลักษณ์ (identity matrix) รูปแบบของเมทริกซ์เพาลีเป็นพื้นฐานของปริภูมิเวกเตอร์ที่มีขนาด 2 x 2 มิติ

Eigenvectors และ Eigenvalues

Eigenvalue ของเมทริกซ์เพาลีแต่ละตัวมี 2 ค่าคือ +1 และ -1 ซึ่ง Eigenvector ที่สอดคล้องคือ

เวกเตอร์ของเพาลี

เวกเตอร์เพาลีถูกนิยามโดย
และจากพื้นฐานของเวกเตอร์ทำให้เวกเตอร์เพาลีจะเป็นตาม
ใช้การรวมแบบ summation convention
จะมีค่า Eigenvalue เป็น 
และจะมี Eigenvector คือ
ไทเกอร์ (นักมวยไทย)

ประวัติตามท้องเรื่อง

ไทเกอร์ เป็นนักมวยไทยชาวฮ่องกง เขามีภรรยาเป็นนักข่าวสาวชาวไทยชื่อ พิม (รับบทโดย ทราย เจริญปุระ) เคยชกกับนักมวยชาวไทยชื่อ ชาติชาย (รับบทโดย สามารถ พยัคฆ์อรุณ) โดยไทเกอร์ทำให้ชาติชายเสียชีวิตโดยไม่ได้ตั้งใจ จึงถูกส่งเข้าคุกเป็นเวลา 12 ปี ซึ่งต่อมาเขาได้เดินทางมาตามหาภรรยาที่ประเทศไทยแล้วทราบว่าเธอได้เสียชีวิตลงด้วยเช่นกัน โดยทิ้งลูกสาวอีกคนหนึ่งที่มีชื่อว่า พลอย (รับบทโดย อภิชญา ธเนศธนะพงศ์) ในภายหลัง ไทเกอร์ได้สู้กับนักมวยชาวไทยที่ชื่อว่า ตะวัน โดยที่ไทเกอร์สู้อย่างสุดฝีมือกระทั่งสิ้นใจ ในขณะที่นักมวยชาวไทยได้กล่าวยกย่องด้วยใจว่า ไทเกอร์คือนักสู้ที่แท้จริง
เกาะหินโด่ง

เกาะหินโด่ง คือ ลักษณะทางธรณีสัณฐาน มีลักษณะเป็นเสาหินที่วางตัวในแนวตั้ง แยกตัวเป็นเสาเดี่ยวๆ อยู่ใกล้กับชายฝั่ง เกิดมาจากกระบวนการทางธรณีสัณฐานวิทยาชายฝั่ง ซึ่งเกิดขึ้นเองตามธรรมชาติโดยคลื่น น้ำทะเล และลมเท่านั้น การกัดเซาะและการกระแทกของลมและน้ำทะเลก็จะทำให้หินที่บริเวณแหลมชายหาดเกิดความไม่แข็งแรง เกิดกัดเซาะจนกระทั่งทำให้หินเกิดรอยร้าว เมื่อเวลาผ่านไปเป็นเวลานาน จึงเกิดการพังทลายลง เกิดเป็นสาหินเดี่ยวๆหรืออาจเป็นเกาะเล็กๆ เลยก็ได้ นอกจากนั้นแล้วเกาะหินโด่งยังเกิดได้จากการที่สะพานโค้งธรรมชาติเกิดการพังทลายจากแรงโน้มถ่วง เกาะหินโด่งยังมีความสำคัญต่อการทำรังของนกทะเล และการปีนเขา

ลักษณะการเกิด

เกาะหินโด่งนั้นแรกเริ่มมีการกำเนิดมาจากชั้นของหินตะกอน หินตะกอนไฟหรือผาหินปูนก็ได้ ซึ่งหินเหล่านี้มีความแข็งไม่มาก พอที่จะเกิดการกรัดกร่อนได้ง่าย ถ้าหากเป็นหน้าผาของเคลย์ก็จะเกิดการกรัดกร่อนและพังทลายง่ายเป็นพิเศษ แต่ถ้าหากเป็นแกรนิตก็จะใช้เวลาในการเกิดนานกว่ามาก
รูปแบบของการเกิดส่วนมากนั้นจะเกิดจากการที่น้ำทะเลซัดสาดใส่ในแนวที่เป็นรอยแตกในส่วนของแหลมชายฝั่ง จากนั้นรอยแตกก็จะขยายตัวใหญ่ขึ้นจนเป็นถ้ำเล็กๆ เมื่อเวลาผ่านไป ถ้ำเกิดการขยายตัวจนเป็นสะพานโค้งธรรมชาติและถูกกัดกร่อนจากปัจจัยภายนอกและจากแรงโน้มถ่วง เกิดการพังทลายกลายเป็นเกาะหินโด่งในที่สุด นอกจากนั้นแล้วการที่น้ำทะเลหนุนสูงก็ยังทำให้เกิดการกัดกร่อนเป็นอย่างมากอีกด้วย เป็นปัจจัยหนึ่งที่ทำให้เกิดเกาะหินโด่งได้
โรงพยาบาลบีเอ็นเอช

ประวัติ

จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง บ้านพยาบาล ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง บ้านพยาบาล หรือ เนอสซิ่งโฮม ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง บ้านพยาบาล ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ
แรดดำตะวันตก

รายละเอียด

แรดดำตะวันตกลำตัวยาว 3-3.8 เมตร สูง 1.4-1.7 เมตร น้ำหนัก 800-1,300 กิโลกรัม มีสองเขา เขาแรกวัดความยาวได้ 0.5-1.3 เมตร และเขาที่สองวัดได้ 2-55 เซนติเมตร

ประชากรและการลดจำนวน

แรดดำตะวันตกถูกล่าอย่างหนักในช่วงต้นคริสต์ศตวรรษที่ 20 แต่ประชากรเพิ่มขึ้นในคริสต์ทศวรรษ 1930 หลังมีมาตรการอนุรักษ์ออกมา แต่ด้วยความพยายามคุ้มครองได้ลดลงเป็นเวลาหลายปี ทำให้ประชากรแรดดำตะวันตกลดลง จนถึง ค.ศ. 1980 ประชากรลดลงเหลือเพียงหลักร้อย การบุกรุกล่าสัตว์ดำเนินต่อไปและจนถึง ค.ศ. 2000 มีการประเมินว่ามีแรดดำตะวันตกหลงเหลืออยู่เพียง 10 ตัว ต้น ค.ศ. 2006 การสำรวจอย่างเข้มข้นทางแคเมอรูนเหนือ ซึ่งเป็นแหล่งที่อยู่อาศัยสุดท้ายที่ยังเหลืออยู่ของแรดดังกล่าว ไม่พบแม้แต่ตัวเดียว แต่ความพยายามค้นหาตัวที่ยังหลงเหลืออยู่ดำเนินต่อไป ไม่มีแรดดำตะวันตกที่ทราบกันว่ามีการเลี้ยงไว้ ในเดือนพฤศจิกายน ค.ศ. 2011 สปีชีส์ย่อยดังกล่าวถูกประกาศว่าสูญพันธุ์โดยสหภาพนานาชาติเพื่อการอนุรักษ์ธรรมชาติและทรัพยากรธรรมชาติ
เซกเมนต์วงกลม

พื้นที่

พื้นที่ของเซกเมนต์วงกลมจะเท่ากับพื้นที่เซกเตอร์วงกลมลบด้วยพื้นที่จากส่วนที่เป็นรูปสามเหลี่ยม
หัวใจ

ห้องหัวใจ

หัวใจจะถูกแบ่งออกเป็นสี่ห้อง (heart chambers) และทิศทางการไหลของเลือดเข้าสู่แต่ละห้องจะถูกควบคุมโดยลิ้นหัวใจ (cardiac valves) ทำให้เลือดไม่ไหลย้อนเมื่อมีการบีบตัวและคลายตัว ในที่นี้จะกล่าวถึงห้องของหัวใจตามลำดับของการไหลของเลือดภายในหัวใจ

หัวใจห้องบนขวา

หัวใจห้องบนขวา (Right atrium) มีหน้าที่รับเลือดที่มาจากท่อเลือดดำบน (superior vena cava) ซึ่งรับเลือดมาจากร่างกายส่วนบน และท่อเลือดดำล่าง (Inferior vena cava) รับเลือดมาจากร่างกายช่วงล่าง ผนังของหัวใจห้องนี้ค่อนข้างบาง โดยเฉพาะทางด้านที่ติดกับหัวใจห้องบนซ้าย จะมีรอยบุ๋มที่เรียกว่า ฟอซซา โอวาเล (ละติน: Fossa ovale) ซึ่งเป็นทางเชื่อมระหว่างหัวใจห้องบนสองห้องระหว่างที่ยังเป็นตัวอ่อนในครรภ์ เลือดจากหัวใจห้องบนขวาจะไหลเข้าสู่หัวใจห้องล่างขวา ผ่านทางลิ้นหัวใจไทรคัสปิด (Tricuspid valve)

หัวใจห้องล่างขวา

หัวใจห้องล่างขวา (Right ventricle) จะอยู่ทางด้านหน้าสุดของหัวใจ และพื้นผิวทางด้านหลังของหัวใจห้องนี้จะติดกับกะบังลม หัวใจห้องล่างขวาทำหน้าที่รับเลือดจากหัวใจห้องบนขวา แล้วส่งออกไปยังปอด ผ่านลิ้นหัวใจพัลโมนารี (pulmonary valve) และหลอดเลือดแดงปอด (pulmonary arteries) ที่ผนังของหัวใจห้องที่จะมีแนวของกล้ามเนื้อหัวใจที่สานต่อกัน และมีเอ็นเล็ก ๆ ที่ควบคุมลิ้นหัวใจไทรคัสปิด ซึ่งเรียกว่า คอร์ดี เท็นดินี (chordae tendinae) ซึ่งทำหน้าที่ยึดลิ้นหัวใจไทรคัสปิดไม่ให้ตลบขึ้นไปทางหัวใจห้องบนขวาระหว่างการบีบตัวของหัวใจห้องล่าง ดังนั้นจึงป้องกันไม่ให้เลือดไหลย้อนกลับ

หัวใจห้องบนซ้าย

หัวใจห้องบนซ้าย (Left atrium) มีขนาดเล็กที่สุดในห้องหัวใจทั้งสี่ห้อง และวางตัวอยู่ทางด้านหลังสุด โดยหัวใจห้องนี้จะรับเลือดที่ได้รับออกซิเจนจากปอดผ่านทางหลอดเลือดดำปอด (pulmonary veins) และจึงส่งผ่านให้หัวใจห้องล่างซ้ายทางลิ้นหัวใจไมทรัล (Mitral valve)

หัวใจห้องล่างซ้าย

หัวใจห้องล่างซ้าย (Left ventricle) จัดว่ามีขนาดใหญ่ที่สุดและมีผนังหนาที่สุด ทำหน้าที่หลักในการสูบฉีดเลือดไปยังทั่วทั้งร่างกายผ่านทางลิ้นหัวใจเอออร์ติก (Aortic valve) และหลอดเลือดแดงใหญ่เอออร์ตา (Aorta)

การไหลเวียนเลือด

หน้าที่หลักของหัวใจคือการสูบฉีดเลือดผ่านระบบไหลเวียนเพื่อไปเลี้ยงร่างกายทั้งร่าง การไหลเวียนนี้แบ่งออกเป็นการไหลเวียนเลี้ยงกายที่ส่งเลือดไปเลี้ยงร่างกายและรับเลือดที่ใช้แล้วกลับ และการไหลเวียนผ่านปอด ซึ่งส่งเลือดไปฟอกที่ปอดและรับเลือดกลับจากปอดมาหัวใจเพื่อเตรียมสูบฉีดต่อไปยังร่างกาย ขณะที่เลือดไหลเวียนผ่านปอดจะมีการแลกเปลี่ยนก๊าซ รับเอาออกซิเจนเข้ามาในเลือด และส่งคาร์บอนไดออกไซด์ออกไปยังปอดผ่านการหายใจ หลังจากนั้นระบบไหลเวียนกายจะส่งเลือดแดงที่มีออกซิเจนมากไปยังร่างกาย และรับเลือดดำที่มีคาร์บอนไดออกไซด์มากและมีออกซิเจนน้อยกลับมายังปอด

รอบหัวใจเต้น

รอบหัวใจเต้น (cardiac cycle) หมายถึงรอบที่สมบูรณ์ของการเต้นของหัวใจ ทั้งการบีบตัว การคลายตัว และการหยุดพัก

ปริมาตรเลือดส่งออก

ปริมาตรเลือดส่งออกจากหัวใจต่อนาที (cardiac output)

รอบหัวใจเต้น

รอบหัวใจเต้น (cardiac cycle) หมายถึงรอบที่สมบูรณ์ของการเต้นของหัวใจ ทั้งการบีบตัว การคลายตัว และการหยุดพัก

ปริมาตรเลือดส่งออก

ปริมาตรเลือดส่งออกจากหัวใจต่อนาที (cardiac output)
โจฮันเนส เลวารีซา

ประวัติ

สถิติการชกของริวาริสซาที่บันทึกไว้ใน Boxrec.com ครั้งแรกคือการขึ้นชิงแชมป์อินโดนีเซียรุ่นไลท์ฟลายเวทเมื่อ 13 มิถุนายน พ.ศ. 2536 ซึ่งริวาริสซาเป็นฝ่ายแพ้คะแนนไฟซัล อักบาร์ไม่ได้แชมป์ จากนั้น ไปชกแพ้คะแนน ชาง ยังซุนที่เกาหลีใต้เมื่อ พ.ศ. 2538 และขึ้นชิงแชมป์อินโดนีเซียรุ่นไลท์ฟลายเวทเมื่อ 30 ธันวาคม พ.ศ. 2540 แพ้คะแนน ดิโร ริวาริสซา มาชิงแชมป์ PABA รุ่นฟลายเวทในไทยเมื่อ 8 กันยายน พ.ศ. 2543 แพ้น็อค เด่นเก้าแสน เก้าวิชิต ยก 3 แลมาชกนอกรอบเมื่อ พ.ศ. 2544 แพ้น็อค ศรพิชัย พิษณุราชันย์ ยก 4 และชกชนะคะแนน โกศล ส.วรพิน ที่อินโดนีเซียเมื่อ พ.ศ. 2545หลังจากที่ริวาริสซาแพ้น็อค จิมมี่ พีนนตวน ยก 2 เมื่อ 4 กรกฎาคม พ.ศ. 2545 แล้วก็ไม่ได้ขึ้นชกอีกเลย
ไอโอเนีย

ชาวไอโอเนีย

ชาวไอโอเนีย (กรีกโบราณ: Ἴωνες; รูปเอกพจน์:  Ἴων) เป็น 1 ในจำนวน 4 เผ่าพันธ์ ตามลักษณะที่ชาวกรีกเชื่อว่าชาติของตนเคยถูกแยกออกในสมัยโบราณ อีกสามเผ่า ได้แก่ ชาวดอเรียน ชาวอีโอเลียน และชาวอะคีอัน ภาษากรีกสำเนียงไอโอเนีย เป็นหนึ่งในสามสำเนียงภาษาของโลกอารยธรรมกรีก ควบคู่กับภาษากรีกสำเนียงดอเรียน และสำเนียงอีโอเลียน  มีนักวิชาการที่สำคัญอยู่มากมาย อาทิ เธลีส(Thales 624-547B.C )อะแนกซิแมนเดอร์ (Anaximander 611-547B.C.) พีทาโกรัส (Pythagoras 560-475B.C.)